Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi väkivallan torjumista (Daphne III) koskevan erityisohjelman perustamisesta vuosiksi 2007–2013 osana perusoikeuksien ja oikeusasioiden yleisohjelmaa /* KOM/2007/0102 lopull. - COD 2005/0037A */





[pic] | EUROOPAN YHTEISÖJEN KOMISSIO | Bryssel 12.3.2007 KOM(2007) 102 lopullinen 2005/0037A (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi väkivallan torjumista (Daphne III) koskevan erityisohjelman perustamisesta vuosiksi 2007–2013 osana perusoikeuksien ja oikeusasioiden yleisohjelmaa 2005/0037A (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi väkivallan torjumista (Daphne III) koskevan erityisohjelman perustamisesta vuosiksi 2007–2013 osana perusoikeuksien ja oikeusasioiden yleisohjelmaa 1. ASIAKIRJAN TAUSTA Ehdotus toimitettiin Euroopan parlamentille ja neuvostolle (asiakirja KOM([2006]) [230] lopullinen – [2005]/[037A]COD): | 24. toukokuuta 2006 (Ehdotusta on muutettu sen jälkeen kun väkivallan torjumista (Daphne III) koskeva ohjelma sekä huumetorjuntaa ja -tiedotusta koskeva ohjelma erotettiin toisistaan.) | Euroopan talous- ja sosiaalikomitean lausunto: | 19. tammikuuta 2006 | Euroopan parlamentti antoi lausuntonsa ensimmäisessä käsittelyssä: | 5. syyskuuta 2006 | Yhteinen kanta vahvistettiin: | 5. maaliskuuta 2007 | 2. KOMISSION EHDOTUKSEN TAVOITE Daphne III -ohjelman määrärahat kaudeksi 2007–2013 ovat 116,85 miljoonaa euroa. Ohjelman tavoitteet ovat seuraavat: ehkäistään ja torjutaan kaikenlaista lapsiin, nuoriin ja naisiin julkisesti tai yksityisesti kohdistuvaa väkivaltaa toteuttamalla ehkäiseviä toimenpiteitä ja tarjoamalla tukea väkivallan uhreille ja riskiryhmille; edistetään kansainvälisiä toimia, joilla perustetaan monialaisia verkostoja, huolehditaan tietoperustan laajentamisesta, lisätään tietoisuutta väkivallasta, tutkitaan väkivaltaan liittyviä ilmiöitä sekä selvitetään väkivallan perimmäisiä syitä ja puututaan niihin yhteiskunnan kaikilla tasoilla. 3. YHTEISTÄ KANTAA KOSKEVAT HUOMIOT Neuvoston yhteinen kanta noudattelee suurimmaksi osaksi komission alkuperäistä ehdotusta. Lisäksi siinä on otettu huomioon Euroopan parlamentin ensimmäisessä käsittelyssä tekemät keskeiset tarkistukset. Euroopan parlamentti, neuvosto ja komissio ovat päässeet neuvottelujen jälkeen sopuun tekstistä, joka muodostaa perustan neuvoston vahvistamalle yhteiselle kannalle. Tärkeimmät erot yhteisen kannan ja komission alkuperäisen ehdotuksen välillä ovat seuraavat: Daphne III -ohjelma sekä huumetorjuntaa ja -tiedotusta koskeva ohjelma on erotettu toisistaan. (Komissio itse esitti tätä jakoa 24. toukokuuta 2006 antamassaan muutosehdotuksessa.) 2 ja 3 artikla: Sekä ohjelman yleisiä että erityistavoitteita on pyritty selkeyttämään. 4 b artikla: Erityishankkeelle voidaan myöntää rahoitusta, jos siihen osallistuu vähintään kaksi jäsenvaltiota (eikä kolme jäsenvaltiota, kuten komission alkuperäisessä ehdotuksessa esitettiin). 4 d artikla: Tästä artiklasta on poistettu maininta kadonneiden ja seksuaalisesti hyväksikäytettyjen lasten asioita hoitavasta eurooppalaisesta kattojärjestöstä ( European Federation for Missing and Sexually Exploited Children ), jolle oli tarkoitus myöntää toimintatukea. 10 artikla: Komiteamenettelyn osalta voidaan todeta, että kompromissiesityksessä mainitaan kaksi komiteaa (hallintokomitea, jonka vastuulla on vuotuisen toimintaohjelman laatiminen, ja neuvoa-antava komitea, joka vastaa muista kysymyksistä), kun taas komission alkuperäiseen ehdotukseen sisältyi vain neuvoa-antava komitea. Euroopan parlamentin ja neuvoston julkilausumassa kehotetaan komissiota harkitsemaan mahdollisuutta tehdä aloite lapsiin, nuoriin ja naisiin kohdistuvaa väkivaltaa koskevan eurooppalaisen teemavuoden järjestämisestä. Neuvoston vahvistama yhteinen kanta käsittää myös muita Euroopan parlamentin tarkistuksia, jotka koskevat tekstin sanamuotoa. 4. PÄÄTELMÄT Komissio hyväksyy yhteisen kannan, joka käsittää komission alkuperäisen ehdotuksen sekä sen 24. toukokuuta 2006 tekemän muutosehdotuksen tärkeimmät seikat ja Euroopan parlamentin tekemät keskeiset tarkistukset.